﻿ VIAŢA ŞTIINŢIFICĂ CALITATEA VIEŢII ÎN ROMÂNIA SEMINAR AL FUNDAŢIEI EUROPENE PENTRU ÎMBUNĂTĂŢIREA CONDIŢIILOR DE VIAŢĂ ŞI DE MUNCĂ 20 SEPTEMBRIE 2006 COSMINA POP În data de 20 septembrie 2006, Fundaţia Europeană pentru Îmbunătăţirea Condiţiilor de Viaţă şi de Muncă a organizat la Bucureşti seminarul cu tema „Calitatea vieţii în România”. În cadrul seminarului au fost prezentate rezultatele pentru România a Sondajului European privind Calitatea Vieţii (2003), rezultate publicate şi într-un raport dedicat României şi Bulgariei. Seminarul s-a bucurat de o prezenţă numeroasă, reprezentând: autorităţile publice, mediul academic, instituţiile internaţionale, organizaţiile guvernamentale şi non-guvernamentale. Dintre instituţiile participante, menţionăm: Institutul de Cercetare a Calităţii Vieţii (Academia Română), Comisia Europeană (Departamentul Ocuparea forţei de muncă, probleme sociale şi şanse egale), Delegaţia Comisiei Europene în România, Facultatea de Sociologie şi Asistenţă Socială (Universitatea Bucureşti), Institutul de Economie (Academia Bulgară de Ştiinţe), Reţeaua experţilor în domeniul calităţii vieţii din Europa, Institutul Naţional de Statistică, Ministerul Muncii, Solidarităţii Sociale şi Familiei, Banca Mondială (România), Agenţia Naţională pentru Protecţia Familiei, Institutul Naţional pentru Prevenirea si Combaterea Excluziunii Sociale a Persoanelor cu Handicap (în subordinea Autorităţii Naţionale pentru Persoanele cu Handicap), Uniunea Naţională a Patronatului Român şi altele. În cadrul seminarului, au prezentat date privind calitatea vieţii în România şi Europa: Jorma Karppinen, Hubert Krieger, Branislav Mikulic (Fundaţia Europeană pentru Îmbunătăţirea Condiţiilor de Viaţă şi de Muncă), Iuliana Precupeţu (Institutul de Cercetare a Calităţii Vieţii, Academia Română), Walter Wolf (Comisia Europeană, Departamentul Ocuparea forţei de muncă, probleme sociale şi şanse egale) şi Andreea Vasile (Institutul Naţional de Statistică al României). Din partea Ministerului Muncii, Solidarităţii Sociale şi Familiei, a fost prezent domnul Valter Bindea, secretar de stat, coordonator al Departamentului pentru Afaceri Europene şi Relaţii Externe. Acesta a realizat o trecere în revistă a progreselor realizate de România în domeniul politicii sociale, în procesul de aderare la Uniunea Europeană. În desfăşurarea seminarului a avut loc şi o discuţie-panel, la care au participat: Sorin Botezatu, consilier în Ministerul Muncii, Solidarităţii Sociale şi Familiei, Lucian Pop, reprezentant al Băncii Mondiale în România, Jonathan Scheele, şeful Delegaţiei Comisiei Europene în România, Branislav Mikulic şi Hubert Krieger de la Fundaţia Europeană, cel din urmă fiind şi moderatorul dezbaterii. CALITATEA VIEŢII, XVIII, nr. 1–2, 2007, p. 165–171 166 COSMINA POP 2 Deschiderea seminarului a fost făcută de către Jorma Karppinen, directorul Fundaţiei pentru Îmbunătăţirea Condiţiilor de Viaţă şi de Muncă, printr-o prezentare a activităţii acestei fundaţii. Fundaţia Europeană pentru Îmbunătăţirea Condiţiilor de Viaţă şi de Muncă aparţine Uniunii Europene, fundată cu scopul de a-şi desfăşura activitatea în domeniul politicilor UE, de a contribui la planificarea şi proiectarea unor condiţii de 1 . Rolul acesteia este de a furniza informaţii şi viaţă şi de muncă mai bune în Europa expertiză asupra condiţiilor de viaţă şi de muncă, relaţiilor industriale şi schimbării în Europa actorilor-cheie în domeniul politicilor sociale din UE. Informaţiile provin din studii comparative între ţări şi sectoare de activitate, statistici, studii de caz, studii prospective. Fundaţia se adresează partenerilor sociali: angajatori, celor care realizează politici la nivelul UE, guvernelor şi sindicatelor. Sarcinile principale ale Fundaţiei sunt: 1. Monitorizarea şi înţelegerea schimbării; 2. Cercetarea şi explorarea; 3. Comunicarea şi împărtăşirea ideilor şi experienţei. Planul strategic al Fundaţiei pentru perioada 2005–2008 stabileşte patru 2 : teme-cheie ● Ocuparea forţei de muncă; ● Condiţii de muncă, echilibru muncă-viaţă; ● Relaţii industriale şi parteneriate sociale; ● Condiţii de trai, calitatea vieţii, coeziune socială. Seminarul organizat la Bucureşti face parte dintr-o serie de seminarii, rolul acestora constând în: întărirea rolului Fundaţiei ca forum de dezbatere, în împărtăşirea cunoştinţelor şi experienţei în statele membre UE sau în curs de aderare la UE, şi asigură oportunitatea reprezentanţilor partenerilor sociali, autorităţilor publice de a discuta problemele sociale europene şi implicaţiile acestora la nivel naţional. Seminarul a adus în prim plan conceptul de calitatea vieţii şi rolul cercetărilor de calitatea vieţii pentru politica socială în Uniunea Europeană. În abordarea Fundaţiei Europene pentru Îmbunătăţirea Condiţiilor de Viaţă şi de Muncă, calitatea vieţii reprezintă o perspectivă holistică asupra vieţii, referindu-se la toate domeniile acesteia, atât din punct de vedere obiectiv, cât şi subiectiv. Orice persoană utilizează propriile capabilităţi (resurse individuale, resurse colective, motivaţie, valori), beneficiind de anumite condiţii individuale (sănătatea) şi condiţii colective (condiţiile oferite de piaţă, condiţiile politice şi societale, serviciile publice furnizate în domeniul educaţiei, sănătăţii, serviciilor sociale), pentru a-şi atinge propriile scopuri. Obiectivul politicii UE, în special al politicii sociale, este de a oferi oamenilor posibilitatea de a-şi realiza propriile scopuri, în societatea în care trăiesc. Fundaţia Europeană îşi focalizează activitatea pe şase domenii-cheie ale calităţii 1 Mai multe detalii despre activitatea Fundaţiei la http://www.eurofound.europa.eu/about/index.htm. 2 Changing Europe: Better work, better life. Four-year programme 2005–2008, European Foundation for the Improvement of Living and Working Conditions, Office for Official Publications of the European Commission, 2004. 3 CALITATEA VIEŢII ÎN ROMÂNIA 167 vieţii: ocupare, resurse economice, familie, comunitate, sănătate şi educaţie, privite atât din punct de vedere obiectiv, cât şi subiectiv, evidenţiindu-se oportunităţile şi posibilităţile de alegere ale oamenilor. În contextul extinderii Uniunii Europene, scopul politicii europene este de a stimula coeziunea socială şi economică pentru reducerea inegalităţile existente 3 . Cercetarea calităţii vieţii în UE între statele membre UE şi cele în curs de aderare are rolul de a furniza factorilor de decizie la nivel european şi naţional informaţia necesară pentru reducerea inegalităţilor. În acest context, Fundaţia Europeană pentru Îmbunătăţirea Condiţiilor de Viaţă şi de Muncă a realizat Sondajul European privind Calitatea Vieţii în 28 de ţări europene (cele 25 de state UE şi cele trei candidate Bulgaria, România şi 4 Turcia), în perioada mai–august 2003 . Această cercetare reprezintă o importantă sursă de informaţii privind calitatea vieţii, evidenţiind şansele şi provocările cu care se confruntă UE în cadrul procesului de extindere. Cercetarea a surprins, atât prin indicatori obiectivi, cât şi prin indicatori subiectivi, principalele aspecte ale calităţii vieţii: nivel de viaţă, venituri, ocupare, condiţii de muncă, condiţii de locuit, mediu înconjurător, gospodărie, viaţă de familie, sănătate, educaţie, relaţii sociale, percepţia calităţii societăţii, satisfacţia faţă de viaţă şi faţă de diferite domenii ale vieţii. Rezultatele cercetării au fost publicate în mai multe rapoarte. Primul raport, Calitatea vieţii în Europa, a prezentat rezultatele generale ale studiului, în timp ce următoarele rapoarte au fost focalizate pe anumite teme: Familie, muncă şi reţele sociale, Satisfacţia faţă de viaţă, fericire şi sentimentul apartenenţei, Inegalitate de venit şi deprivare, Dimensiunile sociale ale locuirii. În anul 2007 se va desfăşura un nou val al cercetării privind calitatea vieţii în Europa. Raportul Primul studiu european referitor la calitatea vieţii: Calitatea vieţii în Bulgaria şi România a fost realizat de o echipă de cercetători din România şi Bulgaria. Raportul a fost coordonat de către prof. dr. Ioan Mărginean şi dr. Iuliana Precupeţu din cadrul Institutului de Cercetare a Calităţii Vieţii, Academia Română. Din aceeaşi echipă au mai făcut parte Bogdan Voicu şi Ana-Maria Preoteasa, de la acelaşi institut de cercetare şi Vassil Tzanov din Institutul de Economie al Academiei Bulgare de Ştiinţe, Bulgaria. Finanţat de Fundaţia Europeană pentru Îmbunătăţirea Condiţiilor de Viaţă şi de Muncă, raportul se bazează, de asemenea, pe datele Sondajului European privind Calitatea Vieţii şi se focalizează pe aspectele de calitatea vieţii din România şi Bulgaria. Principalele obiective ale raportului sunt descrierea condiţiilor materiale şi a bunăstării subiective ale populaţiilor din Bulgaria şi România şi identificarea relaţiei 5 dintre condiţiile de viaţă obiective şi componentele subiective ale calităţii vieţii . 3 Precupeţu, Iuliana (2006), Primul studiu european referitor la calitatea vieţii: Calitatea vieţii în Bulgaria şi România. Sumar, http://www.eurofound.europa.eu/pubdocs/2006/68/en/1/ef0668en.pdf 4 http://www.eurofound.europa.eu/areas/qualityoflife/eqls.htm 5 Precupeţu, Iuliana (2006), Primul studiu european referitor la calitatea vieţii: Calitatea vieţii în Bulgaria şi România. Sumar, http://www.eurofound.europa.eu/pubdocs/2006/68/en/1/ef0668en.pdf 168 COSMINA POP 4 Reprezentantul Fundaţiei, Hubert Krieger, a propus pentru dezbatere un set de întrebări ridicate de procesul de integrare a României în UE. Prezentările şi discuţiile au încercat să răspundă acestor întrebări. Este integrarea României în UE, în ceea ce priveşte piaţa forţei de muncă şi politica socială, o provocare asemănătoare cu cea a integrării fostelor ţări comuniste, în mai 2004, sau o provocare particulară? Dacă reprezintă o provocare particulară, această de datorează diferenţei ridicate a PIB-ului pe cap de locuitor, sau altor diferenţe structurale, sociale sau culturale? Hubert Krieger a evidenţiat aspecte specifice României, cum ar fi migraţia „creierelor”, efectele migraţiei asupra îmbătrânirii populaţiei, reacţii ale statelor membre ale UE privind deschiderea pieţei forţei de muncă, creşterea pieţei informale de muncă, calitatea scăzută a muncii, a societăţii, a vieţii. Foarte importantă este remarca în ceea ce priveşte dezvoltarea socială, faptul că România trebuie să împace două modele sociale diferite: „modelul social european” şi „modelul liberal de societate promovat de Banca Mondială”. Românii au venituri mult mai mici decât ceilalţi cetăţeni din UE, atât ca produs intern brut pe cap de locuitor, cât şi ca venit mediul al gospodăriei, ultimul reprezentând mai puţin pe o treime din media UE, a arătat Branislav Mikulic. De asemenea, tot el a atras atenţia asupra creşterii inegalităţii sociale în interiorul populaţiei din România şi asupra unui nivel ridicat de deprivare. În ceea ce priveşte ocuparea, populaţia activă din România este sub media UE, cu un număr ridicat de persoane în agricultură, un număr ridicat de ore de lucru, inflexibilitate. Branislav Mikulic a identificat următoarele grupuri de risc: şomerii, persoanele vârstnice, familiile monoparentale, familiile cu un singur membru angajat, familiile numeroase, persoanele cu probleme de sănătate sau cu dizabilităţi, persoanele din gospodăriile din rural. Tot el a punctat nevoia de strategii în următoarele direcţii: protecţia socială a grupurilor vulnerabile, reducerea inegalităţilor, crearea de locuri de muncă, bineînţeles şi de bună calitate, formarea profesională, crearea de condiţii pentru tineri pentru a avea acces la o locuinţă, o mai mare conştientizare a problemelor de mediu (poluarea aerului sau a apei). În completarea rezultatelor Sondajului European privind Calitatea Vieţii prezentate de Branislav Mikulic, vin datele Institutului Naţional de Statistică al României, evidenţiind evoluţia României în perioada 2001–2005. În perioada 2001–2005, veniturile disponibile ale populaţiei au crescut în fiecare an, a arătat Andreea Vasile, director al departamentului Condiţii de Viaţă, din cadrul Institutului Naţional de Statistică. Deşi ponderea veniturilor non-monetare au scăzut ca pondere din totalul veniturilor disponibile, acestea continuă să reprezinte o parte importantă, de peste 20%. În ceea ce priveşte ocuparea populaţiei României, a rămas relativ constantă în perioada 2002–2005, situându-se peste 57%, dar cu o pondere ridicată a persoanelor ocupate în agricultură. Rata şomajului se situează între 7–8%, dar cu o incidenţă crescută a şomajului de lungă durată. 5 CALITATEA VIEŢII ÎN ROMÂNIA 169 Datele privind condiţiile de viaţă furnizate de Institutul Naţional de Statistică al României provin din mai multe cercetări, Ancheta bugetului gospodăriei şi Ancheta asupra forţei de muncă, realizate pe eşantioane numeroase de gospodării (peste 25 000 de gospodării), reprezentative la nivel naţional. De asemenea, o altă cercetare o reprezintă Ancheta asupra condiţiilor de viaţă, realizată pe un eşantion reprezentativ la nivel naţional, de 11 000 de gospodării. Conceptul de condiţii de viaţă, ca şi cel de calitatea vieţii, este abordat multidimensional. Se referă la standardul de viaţă al populaţiei, luând în calcul următoarele aspecte: situaţia economică a gospodăriei, locuirea şi calitatea habitatului, nivelul de educaţie şi starea de sănătate, condiţiile de muncă, timp liber, relaţiile sociale. Spre deosebire de perspectiva oferită de cercetarea calităţii vieţii, cercetarea condiţiilor de viaţă a Institutului Naţional de Statistică utilizează, în principal, date obiective. În cadrul discuţiei-panel, Lucian Pop, reprezentantul Băncii Mondiale în România, a arătat că România prezintă anumite specificităţi, în comparaţie cu noile state intrate în UE. Aceste specificităţi sunt date de problema populaţiei rurale, mai ales de ponderea ridicată a persoanelor ocupate în agricultură, de problema inegalităţii economice şi sociale între regiuni, precum şi de riscul creşterii inegalităţii sociale din cauza neacoperirii uniforme a populaţiei de către creşterea economică. Lucian Pop a subliniat că o posibilă barieră pentru România este incluziunea socială, datorită limitărilor economice şi capacităţii instituţionale reduse. Jonathan Scheele, şeful Delegaţiei Comisiei Europene în România, a apreciat că există atât similarităţi, cât şi diferenţe între România şi noile state membre ale UE, acestea din urmă fiind date în special de perspectiva migraţiei. Cum poate fi explicat „paradoxul românesc”? Pe de o parte, un optimism puternic în ceea ce priveşte viitorul, niveluri ridicate de satisfacţie cu viaţa şi fericire (satisfacţie ridicată), iar pe de altă parte, condiţii materiale insuficiente, deprivare ridicată, condiţii proaste de locuit, număr ridicat de ore de lucru, acces dificil la serviciile de sănătate (standard de viaţă redus). Prin intermediul prezentărilor şi al dezbaterilor din seminar, au fost identificate problemele caracteristice României din punctul de vedere al calităţii vieţii. Care este relaţia dintre condiţiile obiective de viaţă şi percepţiile şi evaluările oamenilor? Există, sau nu un „paradox românesc”? Iuliana Precupeţu, din cadrul Institutului de Cercetare a Calităţii Vieţii, autor al raportului Calitatea vieţii în Bulgaria şi România, a argumentat că bunăstarea subiectivă prezintă un nivel moderat pentru populaţia României. Diferenţele în ceea ce priveşte indicatorii subiectivi faţă de celelalte state membre ale UE reflectă diferenţele în ceea ce priveşte condiţiile de viaţă. Aşadar, nu există un „paradox românesc”, adică o neconcordanţă între evaluări şi condiţii. Iuliana Precupeţu a prezentat rezultatele Sondajului European privind Calitatea Vieţii în ceea ce priveşte indicatorii subiectivi ai calităţii vieţii, bunăstarea subiectivă, echilibrul muncă – viaţă de familie, calitatea societăţii. 170 COSMINA POP 6 Satisfacţia faţă de viaţă se construieşte prin raportarea la domeniile vieţii: familie, loc de muncă, sănătate, educaţie, venituri, viaţă socială, şi este filtrată de experienţă, valori, aşteptări. Astfel, se pot explica diferenţele în satisfacţia faţă de viaţă între România şi Bulgaria. Dacă Bulgaria se află pe ultimul loc în Europa, România se află mult deasupra, în apropierea noilor state membre. Cea mai ridicată satisfacţie privind componentele vieţii este cea referitoare la viaţa de familie, această reprezentând unul dintre puţinele puncte de suport din viaţa oamenilor, iar cea mai scăzută satisfacţie este manifestată faţă de standardul de viaţă. S-a evidenţiat un dezechilibru în armonizarea componentelor vieţii: muncă, viaţă de familie, viaţă socială. Românii prezintă unul dintre cele mai ridicate niveluri al numărului de ore lucrate la locul de muncă de bază, dintre ţările europene, şi, de asemenea, un număr ridicat de ore de muncă în gospodărie. Oamenii percep dificultăţi în echilibrarea responsabilităţilor şi constrângeri de timp. „Determinarea calităţii contextului social în care trăiesc oamenii completează imaginea condiţiilor de viaţă obiective şi a bunăstării subiective. Condiţiile din diferitele societăţi influenţează strategiile de viaţă ale oamenilor şi calitatea vieţii 6 . Populaţia din cele două state în curs de aderare consideră că este forţată să lor” facă lucruri incorecte pentru a reuşi în viaţă, se simt în afara societăţii, consideră că norocul este mai important decât munca şi că viaţa a devenit prea complicată, într-o mai mare măsură decât populaţia statelor membre. Totuşi, românii au o viziune mai pozitivă decât bulgarii asupra vieţii. În societatea românească este perceput un nivel ridicat de tensiuni sociale, în special între grupul săracilor şi cel al bogaţilor. Iuliana Precupeţu arată că România împărtăşeşte, în multe aspecte ale calităţii vieţii, modelul descris de noile ţări membre ale UE, ceea ce poate însemna că experienţa europeană de integrare a acestora poate fi utilă şi în cazul acestei ţări. După cum am mai menţionat, cercetarea calităţii vieţii în cadrul Uniunii Europene are rolul de a oferi informaţii pentru realizarea de politici sociale. Plecând tocmai de la această idee, Walter Wolf, reprezentantul Comisiei Europene, Departamentul Ocuparea forţei de muncă, probleme sociale şi şanse egale, a subliniat contribuţia cercetării calităţii vieţii la promovarea politicilor de integrare socială. Alături de documentele politicii sociale la nivelul UE, de informaţiile furnizate de Eurostat, cercetarea calităţii vieţii oferă o mai bună înţelegere a situaţiei din ţările în curs de aderare, dintr-o perspectivă comparativă. Walter Wolf a evidenţiat nevoia de politici sociale în domeniul ocupării, printr-o analiză asupra ocupării forţei de muncă, prin acordarea unei mai mari atenţii persoanelor inactive, situaţiei precare a locurilor de muncă, populaţiei numeroase ocupate în agricultură, muncii informale. De asemenea, reprezentantul Comisiei Europene consideră important ca politicile sociale să fie orientate de aspectele particulare identificate în cazul României: efectul migraţiei asupra îmbătrânirii populaţiei, economia subterană, accesul slab la serviciile de îngrijire medicală, condiţiile precare de locuit, cazurile de sărăcie extremă. 6 Idem, p. 10. 7 CALITATEA VIEŢII ÎN ROMÂNIA 171 Seminarul s-a încheiat prin cuvântul lui Will Buschak, director adjunct al Fundaţiei Europene pentru Îmbunătăţirea Condiţiilor de Viaţă şi de Muncă. Seminarul „Calitatea vieţii în România”, organizat de Fundaţia Europeană, a reuşit să aducă în prim-plan cercetarea calităţii vieţii la nivel european şi la nivel naţional şi să atragă atenţia asupra rolului cercetării în realizarea politicilor sociale. De asemenea, acest seminar şi-a îndeplinit scopul, acela de a reprezenta un forum de dezbatere, cu reprezentanţi din cadrul autorităţilor publice, al organizaţiilor guvernamentale şi non-guvernamentale, al instituţiilor internaţionale şi al institutelor naţionale de cercetare. 